Lav et referat af nedenstående tekst:

Tekst:
Bestyrelsen for Utzon Center A/S er meget glade for at kunne meddele, at man på et bestyrelsesmøde i går har besluttet at ansætte Arkitekt M.A.A. Adrian Carter til at lede aktiviteterne i Utzon Center. Hvem er Adrian Carter Adrian Carter er uddannet arkitekt fra Portsmouth School of Architecture i England, og han er Honorary Associate Professor, ved Faculty of Architecture på University of Sydney og er i øjeblikket tilknyttet Aalborg Universitet som lektor ved uddannelse for Arkitektur & Design. Tidligere har Adrian arbejdet hos bl.a. Dissing+Weitling Arkitekter i København, Prof. Reima Pietilä, Architects i Helsinki, Finland, Niels Torp, Architects i Oslo og på Henning Larsens tegnestue. Han er ophavsmand til idéen bag Utzon Center, og internationalt anerkendt som ekspert på Jørn Utzons værk og bedrifter. Utzon Fond Utzon Center A/S er et datterselskab af Utzon Fond - Utzon Foundation. Utzon Fond - Utzon Foundation har til formål at bygge og drive Utzon Center. Eventscenter i verdensklasse Utzon Fondens bestyrelse har valgt, at etablere Utzon Center A/S til at drive centeret. Visionen bag Utzon Center er, at skabe et kultur-, videns-, og eventscenter i verdensklasse. Flytte grænser Utzon Center skal være med til at flytte grænser for hvad der er muligt indenfor centerets fokusområder, arkitektur, design, kunst og innovation, ikke kun lokalt, eller nationalt, men på sigt også internationalt. Oplevelser Utzon Center skal samarbejde på tværs af synlige og usynlige skel, såvel indenfor centerets vægge som udenfor, for at skabe oplevelser og udvikling der giver genlyd. Udstillinger Her skal være udstillinger, der er med til at vise det ypperste indenfor sit område, og samtidigt vise, hvad der bevæger sig på den mest nyskabende front. Nicher Centeret skal give plads til de store vidtfavnende og de små nicher, for at skabe en unik oplevelse for gæster og besøgende. Centeret rummer også events og konferencefaciliteter, der tilbyder brugerne de bedste forhold, og den bedste oplevelse. Samarbejde Samtidigt skal der skabes mulighed for samarbejder med f.eks. studerende, forskere, designere eller kunstnere, som kan skabe nye initiativer eller produkter til gavn for os alle. Forskningscenter Utzon Center er tillige et forskningscenter, der i tæt samarbejde med Aalborg Universitet giver forskerne, de studerende og virksomhederne mulighed for at prøve teorier og tanker af i virkeligheden. Udvikle Aalborg Et center der kan tiltrække de bedste indenfor deres felt og være med til at styrke og udvikle byen, universitet, regionen, landet, osv. Utzon Center, som et sammenspil mellem oplevelser og viden, kunst og teknik, med udgangspunkt i arkitektur og design, er noget helt nyt for Danmark. Tværfaglig synergieffekt Utzon Center bliver et sted hvor kunsten, kulturen, design, arkitekturen og erhvervslivet, kan samarbejde om at skabe oplevelser, nye produkter og værker, med mulighed for at opnå en tværfaglig synergieffekt mellem form og funktion.

Referat:
Opførelsen af de fysiske rammer for Utzon Center på Aalborgs havnefront er godt i gang, og bestyrelsen for Utzon Center A/S, har valgt at udnævne Adrian Carter til Administrerende Direktør for centeret.